Milí rodičia,

v pondelok sa opäť obnoví prezenčné vyučovanie na 1. stupni ZŠ. Podmienkou, aby sa ho Vaše dieťa mohlo zúčastniť, je Vaše čestné vyhlásenie o bezinfekčnosti (formulár  vyhlásenia bude k dispozícii na stránke školy v sobotu po ukončení testovania. Môžete si ho vytlačiť a poslať po žiakovi do školy, resp. svoju bezinfekčnosť môžete potvrdiť elektronickou formou na stránke Edupage do nedele - 16.00 h. Triedni učitelia si tak budú môcť pripraviť zoznam detí, od ktorých pri vstupe do školy nebudú vyžadovať papierové doklady o bezinfekčnosti.  Bez čestného vyhlásenia sa žiak nemôže zúčastniť vyučovania. Podmienkou, aby sa Vaše dieťa mohlo vzdelávať prezenčne, je výsledok negatívneho testu aspoň jedného zákonného zástupcu žiaka, ktorý s ním žije v spoločnej domácnosti alebo potvrdenie o výnimke z testovania.

Prosíme, aby deti mali v pondelok so sebou rúško (aj náhradné) a prezuvky, ak si ich brali domov na vianočné prázdniny. Celá budova 1. stupňa je vyčistená a dezinfikovaná. Žiaci budú vstupovať do budovy školy od 7.20 h dvomi vchodmi, aby sme zabezpečili odstupy. Pri vstupe do školy im bude zmeraná teplota a dezinfikované ruky.

Vyučovať sa bude podľa bežného rozvrhu hodín, predmet TELESNÁ A ŠPORTOVÁ VÝCHOVA bude realizovaný formou vychádzok alebo teoretického vyučovania.

Oznámte nám do piatka 5. 2. 2021 do 14.00 h prostredníctvom tr. učiteľa, či chcete, aby Vaše dieťa využívalo aj služby ŠKD a ŠJ, ak je do nich prihlásené. Údaje sú potrebné pre nahlásenie počtu stravníkov v ŠJ na pondelok.

ŠKD funguje od skončenia vyučovania do 16.30 h v 5 oddeleniach, v ktorých sú deti zaradené od začiatku školského roka. Ranná činnosť klubu je nateraz zrušená.

S úctou

vedenie ZŠ s MŠ Samuela Timona, Trenčianska Turná 30